stanford-oval/wikipedia huggingface dataset:
יעקב דומבליאנסקי
קורות חיים

דומבליאנסקי נולד בשנת 1876 בעיירה איישישוק שבפלך וילנה (ליטא הרוסית), בנם של חוה ביילה וגרשון. למד בישיבת סלובודקה (ישיבה חשובה של תנועת המוסר בעיירה סלובודקה שליד קובנה), ובה נסמך לרבנות. הוכשר להוראה ב"קורסים הפדגוגיים העבריים" (הסמינר להכשרת מורים עבריים) מיסודה של חברת מפיצי השכלה בגרודנה.
נישא לרבקה לבית זֶליקוֹבסקי מאוֹזיוֹרי שבפלך גרודנה, ולזוג נולדו שבעה ילדים.
המשפחה התגוררה מספר שנים בעיירה אוסטרינה שבפלך, דומבליאנסקי לימד מחוץ לעיר, ואשתו הייתה עקרת בית וסוחרת מזון זעירה. לבסוף עברה המשפחה לעיר הפלך גרודנה. דומבליאנסקי לימד בבתי ספר בעיר עד סוף מלחמת העולם הראשונה.
בנוסף פרסם פיליטונים בשם העט "ר' ידידיה", והיה ממשתתפיו הקבועים של ביטאון אגודת "אידישע קונסט" בגרודנה.
ב-1920 עברה המשפחה לעיר קובנה (כעת הבירה בפועל של הרפובליקה הליטאית הראשונה), ודומבליאנסקי הצטרף לסגל הגימנסיה הריאלית העברית. הוא הורה בה עברית במשך עשרים שנה, עד סגירתה ב-1940. במקביל לימד בסמינר למורים של רשת החינוך העברית "תרבות".
לדברי עמיתו מרדכי אלישיב, דומבליאנסקי לא היה ציוני, אך היה קנאי לשפה ולתרבות העברית, והגן על ההברה האשכנזית.
בקובנה הוסיף לכתוב פיליטונים ומאמרים בנושאי לשון וחינוך, וכן סיפורים לילדים.
דומבליאנסקי חיבר ספרי לימוד עבריים: ספר לימוד דקדוק עברי למתחילים בשם "פסיעות ראשונות", בשני כרכים (תרצ"ה–תרצ"ו), ומקראות לכיתות הראשונות בשם "שחר", בארבעה כרכים, בהשתתפות ישראל קפלן (תרצ"ח).
בשנת תרצ"ו הופיע ספרו לבני הנעורים "עולם הפוך: ספור מקורי בילד בן טובים שנתעלה לעולמות העליונים וראה שם עולם הפוך, עליונים למטה ותחתונים למעלה" (כל ספריו הופיעו בקובנה בהוצאת אברהם פְּטַשֶק).
בעקבות כיבוש ליטא וסיפוחה לברית המועצות בקיץ 1940, במהלך מלחמת העולם השנייה, עברה מערכת החינוך רה-ארגון; הגימנסיה הריאלית העברית, כמו יתר מוסדות החינוך העבריים בעיר, נסגרה, ודומבליאנסקי עבר ללמד בגימנסיה היידית שנפתחה תחתיה.
על פי בנו גרשון, בתקופה זו עסק דומבליאנסקי בחיבור ספר דקדוק ביחד עם המחנך והסופר ירחמיאל וינגרטן, שהגיע לעיר כפליט מוורשה הכבושה בידי הנאצים.
עם הכיבוש הנאצי בקיץ 1941 גורש דומבליאנסקי עם אשתו ובן הזקונים גרשון לגטו קובנה.

על פי עדותה המאוחרת של ד"ר גוּטיה פיש, שהייתה אז נערה, דומבליאנסקי היה בין קורבנות הטבח בחצר מוסך לייטוקיס בקובנה ב-27 ביוני 1941, שבו מצאו את מותם כ-60 יהודים מידי לאומנים ליטאים.
על פי גרסה אחרת, הוא נספה באקציה הגדולה ב-28 באוקטובר 1941 (ההוצאה להורג ההמונית הגדולה ביותר של יהודים בליטא ביום אחד, שבה נספו יותר מתשעת אלפים בני אדם, או כ-40% מיושבי הגטו).
אשתו רבקה ובנם גרשון נספו בשואה גם הם.

בתו הבכורה, חיה וִיסוֹבָטִי (1902–1990), שהייתה חברת "החלוץ" בגרודנה, עלתה לארץ ישראל כחלוצה עם קבוצתה בסתיו 1921. ב-1924 נישאה לאברהם ויסובטי מביאליסטוק, שהצטרף לקבוצה. יחד איתו הייתה ממייסדי קבוצת גבע. ב-1929 עזבו על רקע חילוקי דעות, התגוררו זמן-מה בירושלים ואחר-כך במושבה כפר סבא, וב-1930 היו ממייסדי מושב חרות שליד תל מונד, בו גרה עד מותה. הייתה אם לבת ובן.
בתו לובה (ילידת 1905) עלתה לארץ ישראל מספר שנים אחרי חיה. התגוררה בתל אביב, נישאה לחיים שכמן והיגרה איתו לדרום אפריקה. הייתה אם לשלושה בנים.
בתו פייגל (ציפורה) (ילידת 1909) היגרה לצרפת, שם חיה כל חייה. נישאה לגרא קורמן. הייתה אם לבן.
בנו פסח דומבלינסקי (1914–1984) עלה גם הוא לארץ. למד הנדסה בצרפת, ושב לישראל. היה נשוי לרעיה, וללא ילדים.
ספריו

פסיעות ראשונות: ספר למוד להתחלת דקדוק, 2 כרכים, קובנה: א’ פְּטַשֶק, תרצ"ה–תרצ"ו (או תרצ"ז).
עולם הפוך: ספור מקורי ... בילד בן טובים שנתעלה לעולמות העליונים וראה שם עולם הפוך, עליונים למטה ותחתונים למעלה, קובנה: פטשק ('לַנֹּעַר'), תרצ"ו.
י’ דומבליאנסקי, בהשתתפות ישר' קפלן, ספר התלמיד – שחר, 4 כרכים, קובנה: א’ פטשק, תרצ"ח. (חלק ב: לשנת הלמודים השניה, תרצ"ח; חלק ג בשם: "שחר-ספר למוד ומקרא", חש"ד; חלק ד: חש"ד)
לקריאה נוספת

ארגון יוצאי גרודנה בישראל, דב רבין (עורך), גרודנה / גראדנע (אנציקלופדיה של גלויות, כרך 9), ירושלים: חברת אנציקלופדיה של גלויות, תשל"ג 1973, עמודות 210–211.
יעקב דומבלנסקי: דף עד שמילאה בתו חיה ויסובטי, במאגר המרכזי של שמות קרבנות השואה, אתר יד ושם
הערות שוליים

↑  ארגון יוצאי גרודנה בישראל, דב רבין (עורך), גרודנה / גראדנע (אנציקלופדיה של גלויות, כרך 9), ירושלים: חברת אנציקלופדיה של גלויות, תשל"ג 1973, עמודה 210; כך גם על פי נתוני מפקד אוכלוסין מאיישישוק משנת 1904. בדף עד שמילאה בתו נטען: 1870.
↑  יעקב דומבלנסקי: דף עד שמילאה בתו חיה ויסובטי, במאגר המרכזי של שמות קרבנות השואה, אתר יד ושם.
↑  מ. אלישיב (פרידמן), 'יד לחברים שאינם: מורי הגמנסיון הריאלי העברי בקובנה', בתוך: ישראל יבלוקובסקי (עורך), היכל ששקע: החינוך העברי בקובנה – מוסדות ואישים, תל אביב: ארגון בוגרי הגמנסיון העברי בקובנה, 1962, עמ' 324.
↑  מכתב מאת גרשון דומבליאנסקי (קובנה) לאחותו הבכורה חיה ויסובטי (ארץ ישראל) משנת 1940 או 1941 (תש"א), בויקישיתוף.
↑  גוטיה פיש, אני סטאסיה; [כפי שסופר לגיל סדן], [ישראל]: ג. פיש, 2004, עמ' 32.
↑  ישראל קפלן, 'בתי הספר בגיטו ומוריהם', בתוך: דב ליפץ, נתן גורן [ואחרים] (עורכים), יהדות ליטא, כרך ד: "השואה 1941–1945" (תל אביב תשמ"ד), עמ' 130 טור 2 (ספר יזכור לקהילת ליטא, בספריית העיר ניו יורק, תמונה 1816).
↑  רבקה דומבלנסקי, גרשון דומבלנסקי: דפי עד שמילאה בתה ואחותו חיה ויסובטי, במאגר המרכזי של שמות קרבנות השואה, אתר יד ושם.
↑  חיה ויסובטי (משפחת ויסובטי) באתר ראשונים: גוש תל-מונד.
↑  פסח דומבלינסקי באתר חברה קדישא ת"א–יפו.
| --- | --- |
בקרת זהויות :  ISNI: 0000 0000 6856 2297  VIAF: 97501505   WorldCat (עם VIAF): 97501505
יחסי הממלכה המאוחדת – צ'אד

| יחסי הממלכה המאוחדת – צ'אד |
| --- | --- |
הממלכה המאוחדת: צ'אד


הממלכה המאוחדת: צ'אד
שטח (בקילומטר רבוע)
243,610: 1,284,000
אוכלוסייה
69,242,094: 20,474,457
תמ"ג (במיליוני דולרים)
3,340,032: 13,149
תמ"ג לנפש (בדולרים)
48,237: 642
משטר
מונרכיה חוקתית: רפובליקה

השר הזוטר הבריטי לענייני המזרח התיכון ואפריקה אליסטר ברט (מימין) נפגש עם שר החוץ של צ'אד מוסא פכי בלונדון, 2013
יחסי הממלכה המאוחדת–צ'אד הם היחסים בין הממלכה המאוחדת לבין צ'אד.
סקירה כללית

בריטניה כוננה יחסים דיפלומטיים עם צ'אד בשנת 1960, לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. באוקטובר 2016 ניל ויגאן, מנהל אגף אפריקה במשרד החוץ הבריטי ביקר בנג'מנה, בירת צ'אד, שם נפגש עם נשיא צ'אד ועם שר החוץ והדגיש בפניהם את תמיכת בריטניה בצ'אד ואת ההזדמנויות להגביר את הסיוע הבריטי בביטחון, סיוע בפיתוח ותמיכה הומניטרית. ביולי 2017 השיקו גרמניה, הבנק האפריקאי לפיתוח, הבנק העולמי, צרפת, האיחוד האירופי ותוכנית הפיתוח של האו"ם את ברית סאהל, לתת מענה מתואם ומותאם לאתגרים העומדים בפני מדינות חברות G5 סאהל (בורקינה פאסו, מאלי, מאוריטניה, ניז'ר וצ'אד). מאז, דנמרק, ספרד, איטליה, לוקסמבורג, בריטניה והולנד הצטרפו אף הן לברית.
נציגויות דיפלומטיות

צ'אד מיוצגת בבריטניה באמצעות שגרירותה בבריסל, בלגיה.
בריטניה מיוצגת בצ'אד באמצעות שגרירותה ביאונדה, קמרון.
כנס סולווה

כנסי סולווה (Solvay) הם בין הכנסים החשובים בתחומי הפיזיקה והכימיה.
כנס סולווה הראשון שנערך בשנת 1911, היה הכנס הבין-לאומי הראשון בתחום הפיזיקה. הכנס נערך ביוזמת ולטר נרנסט ובתמיכת התעשיין הבלגי ארנסט סולווה. הצלחת הכנס הובילה לארגון כנסים נוספים.
הכנסים נערכים כל כמה שנים במכון סולווה לפיזיקה וכימיה בבריסל, ומשתתף בהם מספר מצומצם (כ-25) של מדענים מובילים בתחומם.
הכנסים לפיזיקה

| מס' | שנה | נושא הכנס |
| --- | --- | --- |
| 1 | 1911 | תאוריה של קרינה וקוונטיזציה |
| 2 | 1913 | מבנה החומר |
| 3 | 1921 | אטומים ואלקטרונים |
| 4 | 1924 | מוליכות חשמלית של מתכות ובעיות קשורות |
| 5 | 1927 | אלקטרונים ופוטונים |
| 6 | 1930 | מגנטיות |
| 7 | 1933 | מבנה ותכונות של גרעין האטום |
| 8 | 1948 | חלקיקים אלמנטריים |
| 9 | 1951 | מצב מוצק |
| 10 | 1954 | אלקטרונים במתכות |
| 11 | 1958 | מבנה והתפתחות היקום |
| 12 | 1961 | תורת השדות הקוונטית |
| 13 | 1964 | מבנה והתפתחות גלקסיות |
| 14 | 1967 | בעיות יסוד בפיזיקת החלקיקים האלמנטריים |
| 15 | 1970 | תכונות סימטריה של גרעינים |
| 16 | 1973 | אסטרופיזיקה וגרביטציה |
| 17 | 1978 | סדר ופלוקטואציות בפיזיקה סטטיסטית בשיווי משקל תרמודינמי ומחוצה לו |
| 18 | 1982 | פיזיקה של אנרגיות גבוהות |
| 19 | 1987 | פיזיקה של משטחים |
| 20 | 1991 | אופטיקה קוונטית |
| 21 | 1998 | מערכות דינמיות ואי הפיכות |
| 22 | 2001 | פיזיקה של תקשורת |
| 23 | 2005 | המבנה הקוונטי של המרחב והזמן |
| 24 | 2008 | תאוריה קוונטית של חומר מעובה |
| 25 | 2011 | התאוריה של עולם הקוונטים |
| 26 | 2014 | אסטרופיזיקה וקוסמולוגיה |
| 27 | 2017 | הפיזיקה של חומר חי: מרחב, זמן, ואינפורמציה בביולוגיה |
| 28 | 2022 | הפיזיקה של מידע קוונטי |
הכנסים לפיזיקה > הכנס החמישי (1927)

אחד הבולטים בכנסים היה הכנס החמישי שנערך ב-1927. 17 מבין 29 באי הכנס זכו בפרס נובל. הכנס עסק בתורת הקוונטים, תחום מחקרי "לוהט" באותן שנים. במרכז הכנס עמד העימות בין אלברט איינשטיין ונילס בוהר על הפרשנות ההסתברותית לתורת הקוונטים.
משתתפי כנס סולווה החמישי.
למידע על אדם, לחצו עליו
הכנסים לכימיה

| מס' | שנה | נושא הכנס |
| --- | --- | --- |
| 1 | 1922 | חמש שאלות עכשוויות |
| 2 | 1925 | מבנה ופעילות כימית |
| 3 | 1928 | שאלות עכשוויות |
| 4 | 1931 | הרכב וקונפיגורציה של מולקולות אורגניות |
| 5 | 1934 | חמצן ותגובותיו הכימיות והביולוגיות |
| 6 | 1937 | ויטמינים והורמונים |
| 7 | 1947 | איזוטופים |
| 8 | 1950 | מנגנון החמצון |
| 9 | 1953 | חלבונים |
| 10 | 1956 | בעיות בכימיה אנאורגנית |
| 11 | 1959 | נוקלאופרוטאינים |
| 12 | 1962 | מעבר אנרגיה בגזים |
| 13 | 1965 | תגובתיות של מולקולות אורגניות מעוררות |
| 14 | 1969 | מעברי פאזה |
| 15 | 1972 | אינטראקציות אלקטרוסטטיות ומבנה של מים |
| 16 | 1976 | תנועה מולקולרית ותגובתיות כימית בהשפעת ממברנות, אנזימים ומולקולות אחרות |
| 17 | 1980 | הבטים של אבולוציה כימית |
| 18 | 1983 | תכנון וסינתזה של מולקולות אורגניות בהתבסס על הכרה מולקולרית |
| 19 | 1987 | כימיה של פני שטח |
| 20 | 1995 | ראקציות כימיות בסקלת זמן של פמטושניות |
| 21 | 2007 | ממבנים לא-קוולנטיים למכונות מולקולריות |
| 22 | 2010 | השפעת תורת הקוונטים על הכימיה והביולוגיה |
| 23 | 2013 | כימיה חדשה והזדמנויות חדשות מהתרחבות יקום הפרוטיאין |
| 24 | 2016 | קטליזה בכימיה וביולוגיה |
| 25 | 2019 | מודלים חישוביים: מכימיה לחומרים ועד ביולוגיה |
| 26 | 2022 | אתגרי הכימיה של המאה ה-21 |
הערות שוליים

↑  התכנון הוא להפסקה של שלוש שנים בין כנסים באותו תחום, אך לעיתים היו הפסקות ארוכות יותר, עקב מלחמות וכדומה
| --- | --- |
בקרת זהויות :  NLI: 987007263058905171  BIBSYS: 90097694  GND: 4437260-7  LCCN: n80032073  VIAF: 162287328   WorldCat (עם VIAF): 162287328
ילתא

| --- | --- |
 לידה:  המאה ה-3 בבל, האימפריה הסאסאנית
 פטירה:  המאה ה-4 בבל, האימפריה הסאסאנית
 תקופת הפעילות:  דור שלישי לאמוראים
 השתייכות:  רבנית, חז"ל, אמוראים, אמוראי בבל
 בן זוג:  רב נחמן בר יעקב
 אב:  רבה בר אבוה (שנוי במחלוקת)
 
ילתא הייתה אשתו של רב נחמן, אמורא בבלי בן הדור השלישי. היא הייתה בתו של רבה בר אבוה, שהיה אמורא חשוב ומבית ראש הגולה, ולפי חלק מהדעות היה ראש הגולה. רבה בר אבוה היה רבו המובהק של רב נחמן בעלה, ורב נחמן הוא האמורא היחיד המצטט משמו בתלמוד. לפי דעות אחרות לא הייתה ילתא בתו של רבה בר אבוה.
אישיותה

ילתא הייתה אשה נבונה ולמדנית ומובאים בתלמוד סיפורים אודותיה. היא פנתה לבעלה בשאלה הבאה: "כל מה שאסרה התורה, התירה לנו דבר כמוהו (כלומר שטעמו כטעם הדבר האסור); אסור לנו דם, אך מותר לנו כבד; אסור לנו לשכב עם נידה, אך מותר לנו לשכב עם אשה בעת שיוצא ממנה דם טוהר; אסור לנו לאכול חֵלֶב של בהמה, אך מותר לנו חלב של חיה; אסור לנו לאכול בשר חזיר, אך מותר לנו לאכול את מוחו של דג השיבוטא; אסור לנו לאכול עוף ששמו גירותא, אך מותר לנו לשון של דג ששמו כוורא; אסור לשכב עם אשת איש, אך מותר להתחתן עם גרושה בחיי בעלה; אסור לשכב עם אשת האח, אך מותר לייבם אותה אם מת בעלה בלא בנים; אסור להתחתן עם גויה, אך היא מותרת לנו אם היא נשבתה במלחמה; מהו אם כן הדבר המותר שטעמו כטעם בשר בחלב האסורים באכילה"? רב נחמן השיב לה שלעטיני הפרה יש טעם של בשר שנתבשל בחלב.
מעמדם הרם של אביה ובעלה לצד עושרה הרב של משפחתה, גרמו לה כבוד וחשיבות רבה, כמסופר בתלמוד בכמה מקומות. כאשר כרעה ללדת, השרו עבורה רצועות צמר גפן בשמן זית והניחו אחת על פדחתה ואחת על רחמה, כדי להקל על חבלי הלידה. כאשר נקלע עולא לבית רב נחמן ולא הניח לילתא לשתות מכוס היין שאותה אחז, כהלכה, בעת ברכת המזון, כעסה ילתא, נכנסה למרתף היין ושברה ארבע מאות כדי יין. לפי הסבר המהרש"א, היא עשתה זאת כדי לבטא בכך, שאין היא כועסת על דבר גשמי – שתיית היין שנמנעה ממנה, אלא על דבר רוחני – שתיית כוס של ברכה.
ילתא היא אחת הנשים הבודדות המוזכרות בתלמוד בשמן והיא מייצגת באופן יוצא דופן במסורת חז"ל, אישה המשמיעה את קולה העצמאי ושיחסיה עם בעלה, רב נחמן, מבטאים שוויון והדדיות זוגית.
בחגים היהודיים, שבהם היה מתכנס הציבור בבית הכנסת לשמוע את דרשת החכם, היו נושאים את ילתא על כסא-אלונקה מיוחד, משום שפחדה ליפול. על אף שנשיאת אדם על כיסא מותרת רק לחכם גדול שהרבים צריכים לו, מסבירים הראשונים שאכן רבים היו צריכים לה מחמת חשיבותה בהיותה בתו של ראש הגולה ורעייתו של רב נחמן.
כשאנשי ראש הגולה (ממשפחתה) ציערו את רב עמרם חסידא והחליאו אותו, ילתא ארגנה לו את הנצרך לרפאותו.
לקריאה נוספת

הרבנית פנינה נויבירט, לדמותה של ילתא, מקוה.נט
רוחמה וייס ואבנר הכהן, אימהות בטיפול: מסע פסיכולוגי-ספרותי עם גיבורות התלמוד, תל אביב: ידיעות ספרים, 2012; עמ' 29–75.
רוחמה וייס, ילתא, הקיבוץ המאוחד, 2017.
הערות שוליים

↑  אגרת רב שרירא גאון.
↑  בתלמוד בבלי, מסכת יבמות, דף פ', עמוד ב' משמע שהתחתן עם בת רבה בר אבוה. ובחולין קכד,א אמרו שרב נחמן היה חתן ריש גלותא. ולרב שרירא גאון הכוונה שהתחתן עם משפחת הריש גלותא.
↑  מתורגם מארמית, מתלמוד בבלי, מסכת חולין, דף ק"ט, עמוד ב'
↑  תלמוד בבלי, מסכת שבת, דף נ"ד, עמוד ב'
↑  תלמוד בבלי, מסכת ברכות, דף נ"א, עמוד ב'
↑  תלמוד בבלי, מסכת ביצה, דף כ"ה, עמוד ב' וכדפרשו שם רבינו חננאל ורש"י.
↑  תוספות שם ד"ה שאני.
↑  תלמוד בבלי, מסכת גיטין, דף ס"ז, עמוד ב'
| --- | --- |
בקרת זהויות :  NLI: 987007350875505171  VIAF: 104149617076803752630   WorldCat (עם VIAF): 104149617076803752630
יטי פרל

| --- | --- |

 לידה:  27 במאי 1921 אמסטרדם, הולנד 
 פטירה:  22 באוגוסט 2013 (בגיל 92) אמסטלפיין, הולנד 
 שם לידה:  הנרייט נאנט פרל
 מוקד פעילות:  הולנד הולנד
 תקופת הפעילות:  מ-1939 
 סוגה:  קברט, שאנסון
 בן זוג:  סיז בנצינגר
 פרופיל ב-IMDb
 
הנרייט נאנט "יטי" פרל (בהולנדית: Henriette Nanette "Jetty" Paerl‏; 27 במאי 1921 – 22 באוגוסט 2013) הייתה זמרת הולנדית ממוצא יהודי וחברת המחתרת ההולנדית במלחמת העולם השנייה. פרל ייצגה את הולנד באירוויזיון 1956 עם השיר "De vogels van Holland" (בעברית: הציפורים של הולנד). היות שהיא שובצה ראשונה בסדר ההופעות של התחרות, היא נחשבת לזמרת הראשונה שעלתה על בימת האירוויזיון.
קורות חיים > שנותיה הראשונות

פרל נולדה וגדל באמסטרדם, בירת הולנד. במאי 1940, היא, משפחתה והשחיינית ההולנדית וילי דן אודן, היגרו ללונדון, בירת הממלכה המאוחדת, בעקבות פלישת גרמניה הנאצית להולנד. פרל עבדה בלונדון כמעצבת בגדי ילדים בחנות ברחוב "ניו בונד". בנוסף, פרל הופיעה בתוכנית הרדיו ההולנדית "Radio Oranje" וביצעה שירים שלעגו בגלוי לנאצים. בשלהי המלחמה, פרל התגייסה לחיל העזר לנשים במחתרת ההולנדית. לאחר שחרור הולנד מידי גרמניה הנאצית במאי 1945, היא חזרה להולנד והוצבה על ידי צבא הולנד ברוטרדם.
קורות חיים > אחרי המלחמה

בשנת 1951, פרל התחתנה עם הצייר ההולנדי, סיז בנצינגר. בשנת 1956 היא זכתה במקום השני בקדם ההולנדי לאירוויזיון 1956, וזכתה לייצג את ארצה ביחד עם קורי ברוקן באירוויזיון 1956. עד היום לא נודע לאיזה מקום פרל הגיעה בתחרות היות שבאירוויזיון 1956 הכריזו על הזוכה בלבד.
בשנת 1985, פרל התגרשה מבעלה משום שגילתה כי הוא היה חבר במפלגת הנאצים ההולנדית (N.S.B) במלחמת העולם השנייה. שבוע לאחר מכן בעלה התאבד בטביעה.
פרל נפטרה ב-22 באוגוסט 2013, בגיל 92.
דיסקוגרפיה > מיני-אלבומים

1957 – "Jetty Paerl"
1957 – "Jetty Paerl 2"
דיסקוגרפיה > אלבומים

1970– "Jetje van Radio Oranje"
פילמוגרפיה > סדרות

"עולם במלחמה"
הערות שוליים

1 2 3  JETTY PAERL
↑  Jetje van Radio Oranje
↑  Jetty Pearl died at the age of 92, גבריאל ויואס, 27 באוגוסט 2013
↑  Jetty Paerl
| --- | --- |
בקרת זהויות :  BPN: 76440984  GND: 1170602878  ISNI: 0000 0004 6237 4403  MusicBrainz: 62953a02-891b-4f2b-9d1d-348a91513e0f  NTA: 146173155  VIAF: 7109154198330620230004   WorldCat (עם VIAF): 7109154198330620230004 
פרל בשנת 1947
יחסי הממלכה המאוחדת – קולומביה

| יחסי הממלכה המאוחדת – קולומביה |
| --- | --- |
הממלכה המאוחדת: קולומביה


הממלכה המאוחדת: קולומביה
שטח (בקילומטר רבוע)
243,610: 1,138,910
אוכלוסייה
69,242,094: 53,021,775
תמ"ג (במיליוני דולרים)
3,340,032: 363,540
תמ"ג לנפש (בדולרים)
48,237: 6,856
משטר
מונרכיה חוקתית: רפובליקה

שגרירות קולומביה בלונדון
יחסי קולומביה–הממלכה המאוחדת הם יחסי החוץ בין הרפובליקה של קולומביה והממלכה המאוחדת של בריטניה הגדולה וצפון אירלנד.
היסטוריה

לקולומביה ולבריטניה היסטוריה משותפת ארוכה, שהחלה בעידן הקולוניאלי בו הייתה בריטניה מעורבת במלחמות עם ספרד, ובשנת 1741 נערך המצור על קרטחנה דה אינדיאס, שהייתה אז חלק ממלכות המשנה של גרנדה החדשה. במהלך מלחמת העצמאות הקולומביאנית יותר מ-5,000 תושבי בריטניה לחמו כחלק מהלגיון הבריטי נגד הספרדים.
יחסים דיפלומטיים בין המדינות כוננו ב-18 באפריל 1825. לאורך ההיסטוריה התקיים סחר אינטנסיבי בין שתי המדינות, אך מאזן הסחר נטה לכיוון בריטניה. מוצרי הייצוא העיקריים של קולומביה היו עורות, בננות וקפה, עם השקעה בריטית חזקה בקולומביה. הביקור הראשון של ראש ממשלת בריטניה בקולומביה היה בשנת 1992, כאשר ג'ון מייג'ור ביקר בה.
נציגויות דיפלומטיות

בריטניה מחזיקה בקולומביה שגרירות בבוגוטה ו-3 קונסוליות בסנטיאגו דה קאלי, קרטחנה ומדיין.
קולומביה מחזיקה בבריטניה שגרירות בלונדון.
יחסי הממלכה המאוחדת – קובה

| יחסי הממלכה המאוחדת – קובה |
| --- | --- |
הממלכה המאוחדת: קובה


הממלכה המאוחדת: קובה
שטח (בקילומטר רבוע)
243,610: 110,860
אוכלוסייה
69,242,094: 10,969,035
תמ"ג (במיליוני דולרים)
3,340,032: 107,352
תמ"ג לנפש (בדולרים)
48,237: 9,787
משטר
מונרכיה חוקתית: רפובליקה סוציאליסטית

יחסי הממלכה המאוחדת–קובה הם היחסים הדו-צדדיים בין קובה לבריטניה.
יחסי סחר

בשנת 1964 קובה הזמינה עשרה קטרי דיזל חשמליים דומים לרכבת הבריטית Class 47 מיצרן בריטי.
מלחמת פוקלנד

קובה ובריטניה היו קרובות לעימות במהלך מלחמת פוקלנד בשנת 1982. פידל קסטרו הציע תמיכה צבאית לחונטה הצבאית הארגנטינאית, אך נדחה על ידי הממשל הצבאי הארגנטינאי, מכיוון שלא רצו להפריע לפעולות הקובניות במלחמת האזרחים באנגולה.
יסעור שחפי

| יסעור שחפי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: יסעוריים
סוג:: יסעור שחפי
מינים
 סערון שחפי  פולמאר דרומי
שם מדעי
 Fulmarus ‏סטפנס, 1826

יסעור שחפי (שם מדעי: Fulmarus) נקרא גם יסעור פולמאר, הוא סוג של עוף ימי השייך למשפחת היסעוריים המעופף מעל האוקיינוסים הקוטביים.
מיון

סוג זה קרוב לסוג יסעור ענק ולסוגים אנטארקטיים כמו יסעור שלג, יסעור הכף ויסעור אנטארקטי.
הוא כולל שני מינים קיימים ועוד שניים נכחדים:
סערון שחפי (Fulmaris glacialis)
פולמאר דרומי (Fulmarus glacialoides)
Fulmarus miocaenus - נכחד
Fulmarus hammeri - נכחד
אטימולוגיה

"פולמאר" נגזר מהשפה הנורדית העתיקה שמשמעותה full - גס ו-mar - שחף. גס מתייחס לריח שמן הקיבה שהם מפיקים, ושחף מתייחס למראה שלהם.
תיאור

הם חולקים תכונות מסוימות עם מינים אחרים במשפחת היסעוריים. הם מייצרים שמן קיבה המורכבת משעוות אסטר וטריגליצריד העוזר להם כנגד טורפים. יש להם בלוטת מלח מעל הנחיריים המסייעת להתפיל את גופם, עקב כמות גבוהה של מים מלוחים מהאוקיינוס שהם סופגים. הבלוטה מפרישה תמיסת מלח מאפם.
שני מינים תוארו בזכות עצמות המאובנים שנמצאו על חוף האוקיינוס השקט שבקליפורניה.
סערון שחפי (שם מדעי: Fulmaris glacialis) חי בצפון האוקיינוס האטלנטי ובצפון האוקיינוס השקט. בעוד שפולמאר דרומי (שם מדעי: Fulmarus glacialoides) חי, כפי ששמו מרמז, באוקיינוסים הדרומיים.
עופות אלו דומים לשחפים אבל בין הסוגים אין קשר. פולמאר הצפון אפור ולבן עם מקור צהוב. גובהו 43–52 ס"מ, אורך מוטות הכנף 102–112 ס"מ. 
פולמאר הדרום חיוור יותר, וקצוות כנפיו כהות. אורכו 45–50 ס"מ ואורך מוטות הכנף שלו 115–120 ס"מ.
רבייה

שני המינים מתרבים בצוקים, במקומות נטולי טורפים. הם מטילים ביצה אחת לבנה. ביציהן מונחות על גבי סלע חשוף, או על שקעים רדודים המרופדים בחומר צמחי. הביצים בוקעות לאחר כ-8 שבועות, נדגרות על ידי שני ההורים. הגוזלים עוזבים את הקן כ-7 שבועות לאחר מכן. ההורים מטפלים בגוזליהם כ-41–57 ימים, כאשר בשבועיים הראשונים אחד מההורים לא נסוג בכלל מהאפרוח, ודואג לחימומו. בניגוד ליסעורים אחרים בגודל קטן-בינוני, הם אינם ליליים, ואינם משתמשים במחילות.
תזונה

הם חיים בים הפתוח במיוחד כשהם אינם בתקופת הרבייה. כמו רוב היסעורים, תזונתם היא דגים (כגון מדוזות ודיונונים), שמן וטפלי בשר. טווח מינים אלה גדל מאוד במאה האחרונה עקב הזמינות של פסולת רבה של דגים וטפלי בשר דגים, שדגים אותם בכמויות מסחריות; אך ייתכן שזה בעקבות שינויי האקלים. הגידול באוכלוסייה בולט במיוחד באיים הבריטיים.
כמו יסעורים רבים, יכולת ההליכה שלהם מוגבלת, אבל הם עפים מצוין. פעולת הכנף שלהם חזקה למדי בניגוד לשחפים. צווארם נראה כדמוי שור בהשוואה לשחפים. תוחלת חייהם ארוכה, 40 שנים. רובם מגיעים לגיל הזה.
אפרוחי יסעור שחפי.
יחסי הממלכה המאוחדת – פרגוואי

| יחסי הממלכה המאוחדת – פרגוואי |
| --- | --- |
הממלכה המאוחדת: פרגוואי


הממלכה המאוחדת: פרגוואי
שטח (בקילומטר רבוע)
243,610: 406,752
אוכלוסייה
69,242,094: 6,950,211
תמ"ג (במיליוני דולרים)
3,340,032: 42,956
תמ"ג לנפש (בדולרים)
48,237: 6,181
משטר
מונרכיה חוקתית: רפובליקה נשיאותית

שגרירות פרגוואי בלונדון (מימין) לצד הקונסוליה של רומניה
יחסי הממלכה המאוחדת–פרגוואי הם היחסים הדיפלומטיים הרשמיים שבין פרגוואי לבין הממלכה המאוחדת.
סקירה כללית

היחסים הדיפלומטיים בין שתי המדינות כוננו ב-4 במרץ 1853, עם חתימת אמנת ידידות, סחר וניווט. תפיסה דומיננטית בפרגוואי ומשמעותית בכל חצי הכדור הדרומי היא כי האינטרסים של האימפריה הבריטית מילאו תפקיד לא מבוטל במהלך מלחמת הברית המשולשת בין פרגוואי לברזיל, ארגנטינה ואורוגוואי.
נציגויות דיפלומטיות

פרגוואי מחזיקה בבריטניה שגרירות בלונדון.
בריטניה מחזיקה בפרגוואי שגרירות באסונסיון.
יחסי הממלכה המאוחדת – קוסובו

| יחסי הממלכה המאוחדת – קוסובו |
| --- | --- |
הממלכה המאוחדת: קוסובו


הממלכה המאוחדת: קוסובו
שטח (בקילומטר רבוע)
243,610: 10,887
אוכלוסייה
69,242,094: 1,682,095
תמ"ג (במיליוני דולרים)
3,340,032: 10,438
תמ"ג לנפש (בדולרים)
48,237: 6,206
משטר
מונרכיה חוקתית: רפובליקה

שגרירות קוסובו בלונדון, הממלכה המאוחדת.
יחסי הממלכה המאוחדת–קוסובו הם יחסי החוץ בין קוסובו לבין הממלכה המאוחדת. כאשר קוסובו הכריזה על עצמאותה מסרביה ב-17 בפברואר 2008, הממלכה המאוחדת הייתה אחת המדינות הראשונות שהכריזו על הכרה רשמית בריבונות קוסובו ב-18 בפברואר 2008. לבריטניה יש שגרירות בפרישטינה מאז ה-5 במרץ 2008. לקוסובו יש שגרירות בלונדון החל מה-1 באוקטובר 2008. שתי המדינות נהנות מיחסים ידידותיים טובים מאוד.
שיתוף פעולה צבאי

בריטניה השתתפה במבצע כוח מאוחד בשנת 1999 בקוסובו, אשר הביא להקמת כוח שמירת שלום של האו"ם. לבריטניה יש כיום 84 חיילים המשרתים בקוסובו כשומרי שלום של נאט"ו כחלק מכוח קוסובו. במקור היו כ-19,000 חיילים בריטיים בכוח של נאט"ו. מייק ג'קסון היה קודם מפקד נאט"ו בין 12 ביוני 1999 עד 8 באוקטובר 1999.
ב-25 באפריל 2008, הממשלה הבריטית הודיעה כי תשלח קבוצת קרב המבוססת על 2 גדודי רובאים, וגדוד חי"ר קל של כ-600 חיילים, כדי לשמור על הסדר הציבורי והשלום כחלק ממשימת שלטון החוק בקוסובו של האיחוד האירופי.
יחסים פוליטיים

בריטניה הייתה שחקן חשוב באירועים של 1999. מלחמת קוסובו, אשר ראש הממשלה טוני בלייר תמך בה מטעמים מוסריים, הייתה בתחילה כישלון כאשר היא הסתמכה אך ורק על תקיפות אוויריות; בלייר האמין כי האיום של התקיפות הקרקעיות, אשר ביל קלינטון שלל בתחילה, היה הכרחי כדי לשכנע את נשיא סרביה סלובודן מילושביץ' לסגת. בלייר הורה ל-50,000 חיילים - רובם אנשי קבע בצבא הבריטי - להיות מוכנים לפעולה. בלייר ביקר בקוסובו בכמה הזדמנויות מאז; שרים בריטיים אחרים, אשר היו אחראים על המדיניות כלפי קוסובו, כגון דניס מקשיין (אנ'), שמרו גם הם על קשרים.
יחסי הממלכה המאוחדת – צ'ילה

| יחסי הממלכה המאוחדת – צ'ילה |
| --- | --- |
הממלכה המאוחדת: צ'ילה


הממלכה המאוחדת: צ'ילה
שטח (בקילומטר רבוע)
243,610: 756,102
אוכלוסייה
69,242,094: 19,788,712
תמ"ג (במיליוני דולרים)
3,340,032: 335,533
תמ"ג לנפש (בדולרים)
48,237: 16,956
משטר
מונרכיה חוקתית: רפובליקה נשיאותית

נשיא צ'ילה סבסטיאן פיניירה, וראש ממשלת הממלכה המאוחדת דייוויד קמרון, ברחוב דאונינג 10 בשנת 2010.
יחסי הממלכה המאוחדת–צ'ילה הם יחסי החוץ בין בריטניה וצ'ילה. שתי המדינות מקיימות קשרים תרבותיים חזקים, והתרבות הצ'יליאנית הושפעה מאוד מתרבות הממלכה המאוחדת לאחר קבלת העצמאות.
לשתי המדינות שטחים שכנים בדרום האוקיינוס האטלנטי ובאוקיינוס השקט, כאשר איי פוקלנד של בריטניה נמצאים בקרבת פרובינציית טיירה דל פואגו בצ'ילה וקאבו דה הורנוס, ואיי פיטקארן בסמוך לאי הפסחא.